
REGULAMENT PRIVIND ACORDAREA TITLULUI DE
"CETĂŢEAN DE ONOARE AL COMUNEI LIEBLING"
[bookmark: bookmark2]Cap. 1. DEFINIRE, CRITERII DE ACORDARE, PROCEDURI LEGALE
Titlul de "Cetăţean de Onoare al Comunei Liebling" reprezintă cea mai înaltă distincţie acordată de Consiliul Local al Comunei Liebling unor cetăţeni români sau străini.
Acordarea acestui înalt titlu nu este în niciun fel condiţionată de cetăţenie, naţionalitate, pregătire, religie, vârstă sau sex.
De acest titlu beneficiază numai titularul. Acesta se acordă şi este valabil pe durata vieţii persoanei care l-a dobândit.
Titlul de "Cetăţean de Onoare al Comunei Liebling” nu este transmisibil urmaşilor sau rudelor persoanei care l-a deţinut,
Titlul de "Cetăţean de Onoare al Comunei Liebling" se poate acorda, în mod excepţional, şi post - mortem, în urma consultării instituţiilor şi organizaţiilor social - culturale de pe raza judeţului. In acest caz. Titlul va fi înmânat succesorilor legali.
Titlul de „Cetăţean de Onoare al Comunei Liebling" se acordă:
a) unor înalte personalităţi politice, ştiinţifice sau culturale care, prin activitatea lor socio- profesională, au contribuit la realizarea unor noi legături ştiinţifice, culturale sau economice cu efecte deosebite pentru Comuna Liebling;
b) celor care, prin activitatea lor cotidiană creează în ţară sau peste hotare o imagine deosebită a comunei Liebling, având ca rezultate imediate realizarea unor puternice legături economico- sociale sau de altă natură, în beneficiul cetăţenilor, comunităţilor respective;
c) cetăţenilor, români sau străini, care desfăşoară activităţi caritabile deosebite pe teritoriul comunei Liebling, beneficiari ai acestor activităţi fiind: orfanii, bătrânii, copiii abandonaţi sau cu handicap, sau instituţiile care adăpostesc şi îngrijesc aceşti defavorizaţi ai soartei;
d) unor personalităţi de renume national/mondial care vizitează comuna Liebling, unor personalităţi artistice sau culturale, ştiinţifice locale sau internaţionale cu merite deosebite în promovarea bunelor relaţii dintre comuna Liebling şi alte localităţi;
e) unor sportivi născuţi şi formaţi în comuna Liebling cu rezultate de excepţie în competiţii sportive internaţionale (campioni europeni sau mondiali).
Dreptul de a face propuneri privind acordarea titlului de „Cetăţean de Onoare al comunei Liebling" îl au Primarul Comunei Liebling, precum şi consilierii locali (individual sau în grup).
Procedura de propunere şi promovare a candidaţilor la titlu în Consiliul Local, este cea prevăzută de codul administrativ, precum şi în Regulamentul de funcţionare al Consiliului Local: referat al celui care face propunerea (iniţiator), raport de specialitate şi proiect de hotărâre. Toate aceste documente vor fi depuse la secretarul general al comunei Liebling pentru a fi discutate în comisiile de specialitate în termen legal.
Acordarea titlului de „Cetăţean de Onoare al Comunei Liebling" se face în şedinţă ordinară sau extraordinară. Acordarea titlului se va aduce la cunoştinţa cetăţenilor comunei prin consemnarea propunerii la Ordinea de zi principală a şedinţei de consiliu şi publicarea ei la avizierul primăriei și pe pagina de internet.
Placheta şi Diploma de „Cetăţean de Onoare al Comunei Liebling" vor fi înmânate celui îndreptăţit să-l primească, în cadrul şedinţei de Consiliu, de către Primarul comunei Liebling sau într-o altă locație stabilită.





Cap. 2. DREPTURI ALE „CETĂŢEANULUI DE ONOARE AL COMUNEI LIEBLING”
Acordarea titlului de „Cetăţean de Onoare al Comunei Liebling” conferă titularului următoarele drepturi:
	1. Dreptul de susţinere a unei alocuţiuni scrise sau verbale	cu acordul	 organizatorilor manifestării, în situaţia în care manifestările sau festivităţile fac referire la comuna Liebling;
	2. Dreptul de solicita utilizarea gratuita a infrastructurii publice (acces in săli de spectacole, terenuri de sport, săli de sport, cămine culturale si altele asemenea) în cadrul oricăror manifestări (culturale, artistice, ştiinţifice, sportive, etc.) desfăşurate cu aprobarea Consiliului Local Liebling;
	3. Dreptul de a solicita sa fie cazat gratuit în imobile ce au această destinaţie, disponibile, şi care aparţin Consiliului Local Liebling, pe perioade de timp limitate, motivat de anumite situaţii personale ale deţinătorilor titlului.
	4. Dreptul de a solicita o reducere de 10% anual a impozitelor	 și taxelor locale datorate la Bugetul local al comunei Liebling pentru: terenul aferent locuinţei (pana la 500 m.p. curţi construcţii), locuinţa de reşedinţa și un mijloc de transport, pe care le deţine singur sau cu soțul/sotia.
Prevederile de la punctele 1-4 se aplica și cetăţenilor care au primit titlul de „Cetăţean de Onoare al Comunei Liebling” anterior aprobării acestui regulament.
Drepturile prevăzute la capitolul 2 nu sunt transmisibile și încetează în următoarele situaţii: decesul titularului și/sau retragerea titlului.
Cap. 3. OBLIGAŢII ALE „CETĂŢEANULUI DE ONOARE AL COMUNEI LIEBLING”
Posesorul titlului de „Cetăţean de onoare al Comunei Liebling” are următoarele obligaţii:
· Prin activitatea curentă pe care o desfăşoară să contribuie la dezvoltarea neîntreruptă a relaţiilor sau activităţilor care au avut ca efect acordarea titlului sus-menţionat;
· Să nu aducă niciun fel de atingere morală sau de prestigiu, prin comportament sau acţiuni voluntare sau involuntare, înaltului titlu dobândit.
· Să nu compromită cu rea voinţă interesele comunităţii care i-a acordat titlul, în acest sens se pot enumera:
· denigrarea unor realizări comune în diverse domenii de aplicare, atunci când apar diverse obstacole de natură legislativă, administrativă sau financiară, divergenţe de opinii sau de strategii, ambiţii sau interese personale;
· diverse promisiuni făcute şi neonorate din motive subiective, având ca scop dobândirea titlului precum şi a altor avantaje morale sau materiale;
· întreruperea voluntară a unor activităţi în derulare de către posesorul titlului, activităţi în urma cărora Consiliul Local Liebling a acordat titlul;
· condamnare penală cu caracter definitiv dată de justiţie pentru activităţi ilegale.
• Să participe (dacă alte activităţi mai importante nu reclamă acest lucru) la manifestări sau festivităţi organizate de către Consiliul Local Liebling la care titularul, conform protocolului, este invitat.
în acest caz, primarul comunei Liebling are obligaţia de a întocmi şi expedia invitaţia de
rigoare.


Cap. 4. PROCEDURA ACORDĂRII TITLULUI DE "CETĂŢEAN DE ONOARE AL COMUNEI LIEBLING"
în documentaţia înaintată Consiliului Local Liebling în vederea acordării Titlului de "Cetăţean de Onoare al comunei Liebling" şi arhivată în dosarul de şedinţă al Consiliului Local, se vor regăsi în mod obligatoriu:
· copie a actului de identitate;
· curriculum vitae;
· certificat de cazier judiciar;
· notă de prezentare.
în situaţia acordării Titlului post - mortem, se vor găsi în mod obligatoriu nota de prezentare şi certificatul de deces.
[bookmark: bookmark3]Cap. 5. SANCŢIUNI:
Nerespectarea obligaţiilor cuprinse la Cap. 3. alin. 2 si 3, atrage după sine retragerea titlului precum şi pierderea drepturilor cuprinse la Cap. 2.
Retragerea titlului se face conform prevederilor prezentului regulament.
În acest scop Consiliul Local al comunei Liebling va adopta în şedinţa publică o hotărâre de retragere a titlului, respectându-se prevederile legale cuprinse în conţinutul Cap. 1.
După adoptarea hotărârii de către Consiliul Local al comunei Liebling, persoana în cauză va primi în termen de maxim 5 zile, comunicarea în scris pentru luare la cunoştinţă.
Prin prezentul regulament, se recunoaşte dreptul la contestaţie al deţinătorului în termen de 15 zile de la adoptarea hotărârii de către Consiliul Local Liebling. Contestaţia va fi depusă în termen legal la secretarul general al comunei, în vederea soluţionării ei de către Comisia juridică.
[bookmark: bookmark4]Cap. 6. DISPOZIŢII FINALE:
Toţi cetăţenii care pentru merite deosebite au fost recompensaţi cu titlul „Cetăţean de Onoare al comunei Liebling", vor fi înscrişi în CARTEA DE ONOARE a Consiliului Local Lienling.
Fotografiile „Cetăţenilor de Onoare ai Comunei Liebling " vor fi expuse pe un panou special în Primăria Liebling.
Primarul comunei Liebling va informa mass-media asupra personalităţii şi meritelor pentru care Consiliul Local Liebling a acordat persoanei în cauză titlul.

NR.3266/22.02.2022
RAPORT DE SPECIALITATE
la Proiectul de Hotărâre privind aprobarea Regulamentului privind acordarea titlului de “Cetăţean de Onoare al Comunei Liebling”


Subsemnata Sonia-Larisa RUSU, în calitate de consilier personal al primarului, din cadrul aparatului de specialitate al Primarului Comunei Liebling, Judeţul Timiş, prin prezenta, aduc la cunoştinţa Consiliului Local Liebling, faptul că este necesar a se aproba Regulament Regulamentului privind acordarea titlului de “Cetăţean de onoare al Comunei Liebling”, în conformitate cu prevederile legale în vigoare și luând în considerare următoarele:

· art. 129 alin. (13) din O.U.G. nr. 57/2019 privind Codul administrativ, cu modificările și completările ulterioare, care arată: „Consiliul local poate conferi persoanelor fizice române sau străine cu merite deosebite titlul de cetățean de onoare al comunei, orașului sau municipiului, în baza unui regulament propriu. Prin acest regulament se stabilesc și condițiile retragerii titlului conferit. Acest regulament poate fi parte integrantă a statutului unității administrativ-teritoriale”; de asemenea, a se avea în vedere și prevederile art. 136 și art. 247 din același act normativ;

· faptul că Titlul de „Cetăţean de Onoare al Comunei Liebling” reprezintă cea mai înaltă distincţie acordată de Consiliul Local al Comunei Liebling și că acordarea acestui înalt titlu nu este în niciun fel condiţionată de cetăţenie, naţionalitate, pregătire, religie, vârstă sau sex;

Faţă de cele mai sus menționate, propun Consiliului Local Liebling adoptarea Proiectului de hotărâre, inițiat de Primarul Comunei Liebling.


Consilier al primarului
Sonia-Larisa Rusu,

Nr.3267/22.02.2022
                     REFERAT DE APROBARE PRIMAR 
la Proiectul de Hotărâre privind aprobarea Regulamentului privind acordarea titlului de
“Cetăţean de Onoare al Comunei Liebling”
Având în vedere necesitatea aprobării Regulamentului privind acordarea titlului de “Cetăţean de Onoare al Comunei Liebling” ca semn respect și recunoştinţă ale cetăţenilor comunei Liebling, pentru persoanele ce vor fi propuse sa primească acest titlu;
Tinând cont de următoarele aspecte:
Titlul de "Cetăţean de Onoare al Comunei Liebling" reprezintând cea mai înaltă distincţie acordată de Consiliul Local al Comunei Liebling, unor cetăţeni români sau străini . Acordarea acestui înalt titlu nu este în niciun fel condiţionată de cetăţenie, naţionalitate, pregătire, religie, vârstă sau sex. De acest titlu beneficiază numai titularul. Acesta se acordă şi este valabil pe durata vieţii persoanei care l-a dobândit.
Titlul de "Cetăţean de Onoare al Comunei Liebling" nu este transmisibil urmaşilor sau rudelor persoanei care l-a deţinut.
Titlul de "Cetăţean de Onoare al Comunei Liebling" se poate acorda, în mod excepţional, şi post - mortem, în urma consultării instituţiilor şi organizaţiilor social - culturale de pe raza judeţului. în acest caz. Titlul va fi înmânat succesorilor legali.
Dreptul de a face propuneri privind acordarea titlului de „Cetăţean de Onoare al comunei Liebling" îl au Primarul Comunei Liebling, precum şi consilierii locali (individual sau în grup).
Analizând Procedura de propunere şi promovare a candidaţilor la titlu în Consiliul Local, este cea prevăzută de codul administrativ, precum şi în Regulamentul de funcţionare a Consiliului Local: referat al celui care face propunerea (iniţiator), raport de specialitate şi proiect de hotărâre;
Propun Consiliului Local adoptarea prezentului proiect de hotărâre în forma prezentată în Anexa.
Primar, 
IOAN GHEORGHE MUNTEANU


image1.png




